मालदा ,06 अगस्त। गौरबंग विस्वविद्यालय अंतर्गत मालदा के विभिन्न कालेजों में प्रथम एवं द्वितीय वर्ष की परीक्षा चल रही है। सोमवार को ऑनर्स द्वित्यी वर्ष की परीक्षा में पूर्व सत्र के विधार्थियों को पुराने पाठ्यक्रम की प्रश्न पत्र के बदले नए पाठ्यक्रम के प्रश्न पत्र देने से विधार्थियों को बहुत देर तक परीक्षा हाल में बैठे रहना पड़ा। इस विषय में शिक्षकों का कहना है कि पुराने पाठ्यक्रम की प्रश्न पत्र उनके पास पहुंचा ही नहीं। उन्होंने कहा कि इस विषय में गौरबंग विस्वविद्यालय प्रशासन को अवगत कराया गया है। जल्द से जल्द वे पुराने पाठ्यक्रम के प्रश्न पत्र भेजने की व्यवस्था कर रहे हैं। जिन छात्रों को पुराने पाठ्यक्रम के प्रश्नं पत्र नहीं मिले हैं उन्हें अतरिक्त समय दिया जाएगा। गौरबंग विस्वविद्यालय के अधिकारियों का कहना है कि प्रश्न पत्र थाने में भेज दिया गया था। विधार्थियों के पास क्यों नहीं पहुंच पाया इसकी जाँच की जाएगी। फ़िलहाल परीक्षार्थियों को ई मेल के जरिए प्रश्न पत्र भेजा जा रहा है।